מסכת מגילה

מַסֶּכֶת מְגִלָּה היא המסכת העשירית בסדר מועד שבמשנה, בתלמוד ובתוספתא. במסכת זו ארבעה פרקים אשר עוסקים בפרטי ההלכות של קריאת המגילה בפורים, בקריאת התורה וההפטרות בשבתות, חגים ושאר זמני הקריאה, וכן דיני קדושת ומכירת בית הכנסת ותשמישי קדושה שונים.

בתלמוד הבבלי יש למסכת זו כ-31 דפים והוא מרובה בדברי אגדה, בעיקר על סיפור מגילת אסתר.

מיקומה של המסכת בסדר מועד
לפי הקדמתו של הרמב"ם למשנה, הסיבה לכך שמסכת מגילה סודרה אחר מסכת תענית היא: "מפני שהוא תיקון הנביאים, שהיו אחרונים לאשר התקינו תעניות" - כלומר תקנת מקרא מגילה היא גם מתקנות נביאים.

פרקי המסכת
 מְגִלָּה נִקְרֵאת (אחת עשרה משניות) - עוסק בעיקר בזמני קריאת מגילת אסתר. חציו השני הוא אוסף משניות בנושאים שונים המתחילות במילים 'אין בין...'. בסוף הפרק בתלמוד הבבלי ישנן דרשות רבות על פסוקי המגילה.
 הַקּוֹרֵא לְמַפְרֵעַ (שש משניות) - עוסק בהלכות קריאת מגילה. 
 בְּנֵי הָעִיר (שש משניות) - עוסק בקדושת ודיני מכירת בית הכנסת והלכות קריאת התורה.
 הַקּוֹרֵא עוֹמֵד (עשר משניות) - עוסק בהלכות קריאה בתורה, עלייה לתורה ושליח ציבור.

בסה"כ במסכת 33 משניות.

מבנה המסכת

קישורים חיצוניים

 תלמוד בבלי, מסכת מגילה, במפעל המילון ההיסטורי של האקדמיה ללשון העברית

הערות שוליים 

מגילה
פורים
מגילת אסתר